Nafarroako Parlamentuko Mahaiak, 2022ko otsailaren 7an egindako bilkuran, Eledunen Ba­­­­tzarrari en­­­­tzun ondoren, erabaki hau hartu zuen, besteak beste:

**1.** Izapide­­­­tzeko onar­­­­tzea Ainhoa Aznárez Igarza andreak aurkeztutako galdera, Emakumeen aurkako indarkeriaren kontra jarduteko apirilaren 10eko 14/2015 Foru Legea aldatzeari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Osoko Bilkuran izapide­­­­tzea.

Iruñean, 2022ko otsailaren 7an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak otsailaren 10eko Osoko Bilkuran ahoz erantzun dezan.

Aurreikusita al dago Emakumeen aurkako indarkeriaren kontra jarduteko apirilaren 10eko 14/2015 Foru Legea aldatzea, halako moduan non Nafarroako Gobernuak herri-akzioa baliatu ahal izanen duen emakumeen aurkako indarkeriako kasurik larrienetan edo delituzko ekintzak emakume baten heriotza dakarrenean?

Iruñean, 2022ko otsailaren 3an

Foru parlamentaria: Ainhoa Aznárez Igarza